EkBass/fiwiki-20250220-pages-articles huggingface dataset:
Yandex

Yandex eli Jandeks () on venäläinen tietotekniikka-alan yrityskonserni, joka ylläpitää Venäjän suurinta hakukonetta. Yandexin hollantilaisyhtiön (aiemmin Yandex N. V., nyk. NembiusAntti Parviala, Esa Syväkuru, Kaupat Venäjällä täyttivät kassan ja nyt konesali Mäntsälässä kolminkertaistuu, Yle.fi, uutiset 10.10.2024, viitattu 10.10.2024) osake on noteerattu yhdysvaltalaisen teknologiapörssi Nasdaqin osakelistalla. Uutistoimisto Ria Novosti arvioi yhtiön 16. arvokkaimmaksi julkisesti noteeratuksi venäläiseksi pörssiyritykseksi helmikuun 2014. Yandex oli joulukuussa 2012 noussut maailman neljänneksi suosituimmaksi hakukoneeksi ohi Microsoftin Bing-haun. Venäläisen hakupalvelun suosion kasvuun esitettiin syyksi lisääntynyttä internetin käyttöastetta venäjänkielisten ihmisten joukossa. Yhtiön perustivat Arkadi Volož ja Ilja Segalovitš vuonna 1997. Volož kehitti yhtiön hakukoneen ja toimi yhtiön toimitusjohtajana. Segalovitš oli yhtiön teknologiaosaaja, kunnes kuoli syöpään 2013.https://www.hs.fi/talous/art-2000009704526.html Yritys tarjoaa myös muun muassa sähköpostipalvelun, internetsivujen käännöksiä sekä kartta-, reitti-, liikenteen seurantapalveluja. Yandexin perustaja ja entinen toimitusjohta Volož on asetettu Euroopan unionin pakotelistalle. EU:n mukaan Yandex suosi virallisia tiedotusvälineitä ja valtion narratiivia hakutuloksissaan. Volož jätti toimitusjohtajan tehtävän ja hallituspaikkansa yhtiössä. Yandexia yhtiönä ei ole sanktioitu. Suomi on takavarikoinut Suomessa toimivan yhtiön osakkeet ja niiden tuoton. Elokuussa 2023 uutisoitiin, että perustajiin kuuluva Volož tuomitsi julkisesti Venäjän hyökkäyksen Ukrainaan. Aiemmin uutisoitiin Kremlin edustajien ottaneen paikkoja yhtiössä ja useiden työntekijöiden paenneen Ukrainaan. Reutersin mukaan Venäjä ei kansallistanut yhtiötä peläten "aivovuotoa" eli osaavien työntekijöiden lähtöä. Huolta on aiheuttanut, että yhtiö jakaisi Yangon kautta kerättyjen taksimatkojen tietoja venäläiselle tiedustelupalvelulle. Heinäkuussa 2024 Yandex N.V. ilmoitti myyneensä toimintonsa Venäjällä ja irtautuneen Venäjän markkinoilta. Ilmoituksen mukaan nimi muutetaan Nebius Groupiksi. == Yandex Suomessa – Global DC Oy == Vuonna 2022 Yandexin Suomen toiminnot uudelleennimettiin Global DC Oy:ksi.Venäläisen hakukonejätti Yandexin vaikeudet Suomessa jatkuvat – yhtiö toisensa jälkeen kieltäytyy myymästä sille sähköä Yle. 6.5.2022. Sillä on konesali Mäntsälässä. Nivos Energia Oy saa ison osan kaukolämpöenergiastaan konesalin hukkalämmöstä. Lisäksi Suomessa toimii Yandexin omistama taksiyhtiö Yango-tavaramerkin alla. Liikenne- ja viestintäministeri Timo Harakka sanonut että yrityksen toimintaa tarkkaillaan, koska sen epäillään levittävän venäjämielistä propagandaa. Ulkoasianvaliokunnan puheenjohtaja Jussi Halla- ahon mukaan yritys jakaa Ukrainan vastaista sotapropagandaa Venäjällä. ==Lähteet== ==Aiheesta muualla== * IVY-maiden suurimmat mediayhtiöt (4/2013) (rating.rbc.ru) * Russia Top 20 March 2015 (comscore.com) Luokka:Hakukoneet Luokka:Venäläiset pörssiyhtiöt Luokka:RTS Index Luokka:MOEX Index
Skolkovo

Skolkovo () on Moskovasta 20 kilometriä länteen sijaitseva venäläinen teknologia- ja uusyrityskeskus, jota toisinaan on toisinaan kutsuttu Venäjän Piilaaksoksi. Venäjän valtion investointi keskukseen vuoteen 2022 mennessä on noin 11 miljardia dollaria. Lisäksi hankkeeseen osallistuvat yksityiset tahot; vuonna 2019 yksityisen rahoituksen kerrottiin kattavan noin 60 prosenttia alueen toiminnoista. Skolkovo-hankkeeseen on osallistunut esimerkiksi venäläinen miljardööri Viktor Vekselberg Skolkovo-säätiön presidentin roolissa. Suomalainen liikemies Pekka Viljakainen on toiminut hankkeen neuvonantajana. Skolkovossa ovat toimineet ennen Ukrainan sotaa mm. Microsoft, Yahoo, Cisco, Phillips, Hewlett-Packard ja Google. Nokia on kesällä 2010 päättänyt perustaa Skolkovoon ohjelmointitutkimusyksikön, josta tulee 25-henkinen.Tekniikka ja talous, 25.2.2011, s.5 Suomalaisyrityksistä myös esimerkiksi Fortum oli ennen sotaa kiinnostunut yhteistyöstä Skolokovossa toimivien tahojen kanssa. File:Skolkovo2018.jpg|Ilmakuva Skolokovosta (2018). File:Технопарк Skolkovo.jpg|Teknopark Skolkovo. File:Skolkovo Institute of Science and Technology main.jpg|Skolkovon Tieteen ja tekniikan instituutin päärakennus. File:Skolkovo03.jpg|Skolokovon johtamisoppilaitoksen kampusta. File:MATREX. Освещение ночью..jpg|MATREX Skolokovo. ==Lähteet== ==Aiheesta muualla== * Skolkovo Moscow School of Management * www.sk.ru Luokka:Moskovan rakennukset ja rakennelmat Luokka:Venäjän tiede ja tekniikka
Näsiselkä

Näsiselkä tai Näsinselkä on Näsijärven suurin selkä, joka rajoittuu etelästä Tampereen kaupunkiin, idästä Teiskoon ja Aitolahteen, lännestä Ylöjärven kaupunkiin ja pohjoisesta Koljonselän ja Näsinselän välisiin saariin. Selällä on pituutta noin 11 kilometriä ja leveyttä noin viisi kilometriä. Näsiselällä järjestetään vuotuisesti monia purjehduskilpailuja. Se on myös purjehtimisen kannalta helppo vesialue, koska siellä ei juurikaan ole kareja. Näsiselästä saadaan suurin osa Näsijärven järvilohisaaliista. == Lähteet == Luokka:Tampereen luonto Luokka:Näsijärvi
Saksan 5. kevyt divisioona

5\. kevyt divisioona oli Saksan divisioona, joka palveli toisessa maailmansodassa. == Perustaminen == Yhtymä perustettiin vuoden 1941 alussa Afrikassa. Se koostui eri yhtymistä kerätyistä yksiköistä, jotka oli koottu tukemaan romahtanutta Italian armeijan puolustusta Kyrenaikassa. Yhtymässä oli muun muassa osia 3. panssaridivisioonasta, joka oli alun perin tarkoitus siirtää kokonaisuudessaan Pohjois-Afrikkaan kesällä 1940. Yhtymään liitettiin ensimmäisenä 39. panssarijääkäripataljoona, joka oli varustettu puolitelavaunuin ja tykkien vetämiseen sopivin kuorma-autoin. Joukko-osastolla oli muun muassa yhdeksän 37 millimetrin 3,7 cm PaK 36- ja kaksi 50 millimetrin 5 cm PaK 38 -panssarintorjuntatykkiä. Yhtymän panssaroidun osan muodosti 3. panssaridivisioonasta siirretty 5. panssarirykmentti, jossa oli 20 PzKpfw IV-, 75 PzKpfw III-, 45 PzKpfw II- ja 25 PzKpfw I Ausf B -vaunua. Viimeksi mainittuja käytettiin komentovaunuina. Yhtymä ei kuitenkaan saavuttanut määrävahvuutta, vaikka siihen liitettiin jalkaväeksi 200. jalkaväkirykmentti sekä patteristo 75. Kenttätykistörykmentistä. Esikunta siirrettiin myös pääosin 3. panssaridivisioonasta kuten esikuntapäällikkö majuri Hauser ja tiedustelu-upseeri kapteeni Günther von Kluge. == Palvelus == Yhtymä nimettiin 18. helmikuuta 1941 virallisesti 5. kevyeksi divisioonaksi. Sen ensimmäinen komentaja oli kenraalimajuri Johannes Streich, joka oli komentanut Ranskan taisteluiden aikana 15. panssarirykmenttiä. Helmikuussa pääosa divisioonasta oli saapunut Tripoliin, vaikka viimeiset vaunut saapuivatkin vasta 11. maaliskuuta. Brittiläinen XIII armeijakunta oli vallannut 21. tammikuuta Tobrukin, minkä jälkeen hyökkäys oli jatkunut. Kenraali Richard O’Connorin komentama armeijakunta tuhosi lopulta Italian 10. armeijan edetessään kohti Tripolia ja vallatessaan Kyrenaikan. O’Connor joutui kuitenkin keskeyttämään hyökkäyksensä kahdeksi viikoksi Archibald Wavellin käskystä. Hyökkäys jatkui 4. helmikuuta ja Bengasi ja Beda Fomm vallattiin kolme päivää myöhemmin Italian 21. motorisoidun armeijakunnan vastarinnasta huolimatta. Hyökkääjä saapui 8. helmikuuta El Agheilaan, joka kukistui. Britannian hallitus oli lupautunut lähettämään joukkoja Kreikkaan, jonne akselivaltojen joukot olivat hyökänneet. O’Connorsin hyökkäysosastosta siirrettiin runsaasti joukkoja taaksepäin, minkä seurauksena hyökkäystä ei voitu jatkaa. Yhtymä vastaanotti 2. maaliskuuta 88 millimetrin ilmatorjuntatykkejä, jotka tarjosivat sille kauas kantavan panssarintorjunta-aseen. Erwin Rommel aloitti hyökkäyksen 31. maaliskuuta käytössään 5. kevyen divisioonan lisäksi neljä italialaista divisioonaa. Liittoutuneiden vastarinta murtui, ja joukkojen perääntyminen alkoi. Yhtymän täydentäminen jatkui seuraavat puoli vuotta, ja se saavutti panssaridivisioonan kokoonpanon ja yhtymä nimettiin 1. elokuuta 1941 21. panssaridivisioonaksi. == Lähteet == * 05
Osmose Productions

Osmose Productions on ranskalainen itsenäinen levy-yhtiö, joka on perustettu vuonna 1991. Yhtiön perusti Hervé Herbaut vedettyään kolme vuotta pientä postimyyntitoimistoa. Levy-yhtiö on suuntautunut lähinnä black metal- ja death metal -yhtyeisiin. Moni Osmosen riveissä aloittanut yhtye on päässyt tekemään levytyssopimuksia suurempien levy-yhtiöiden, kuten Nuclear Blastin, Century Median ja Metal Blade Recordsin kanssa. ==Valikoitu rosteri== * Anorexia Nervosa * Arkhon Infaustus * Blasphemy * Dark Tranquillity * Diabolical Masquerade * Divine Decay * Extreme Noise Terror * Immortal * Impaled Nazarene * Master’s Hammer * Merciless * Obtest * Order from Chaos * Rotting Christ * Vital Remains ==Lähteet== Luokka:Ranskalaiset levy-yhtiöt Luokka:Black metal -levy-yhtiöt Luokka:Death metal -levy-yhtiöt
Skogbyn seisake

Skogbyn seisake (, ) on rautatieliikennepaikka -rataosalla Raaseporin kaupungin eteläosassa noin 10 kilometriä Tammisaaresta lounaaseen. Seisake avattiin syyskuussa 1931. Siellä pysähtyvät Karjaan ja Hangon väliset lähijunat. Skogbyn seisake oli entisen Tenholan kunnan ainoa henkilöliikenteen rautatieasema vuoden 1977 alueliitoksen jälkeen, jolloin Lappohja liitettiin Hankoon. Hangon vuokrauksen aikana talvi- ja jatkosodan välissä maaliskuusta 1940 elokuuhun Skogby toimi rataosan pääteasemana. Seisake ei ollut käytössä jatkosodan alussa, mutta liikenne Skogbyhyn alkoi uudelleen vuoden 1942 alussa ja saman vuoden helmikuussa edelleen Hankoon. Tavaraliikenne Skogbyssä lakkautettiin vuonna 1964. Nykyisin alkuperäinen liikennepaikkarakennus on purettu ja sen tilalla on korkea laituri ja puinen odotuskatos. Skogbyn seisaketta siirrettiin keväällä 2021 Tammisaaren suuntaan. Muutos liittyy uuden yhteensä kolme tasoristeystä korvaavan alikulkusillan rakentamiseen. Alikulkusilta korvasi Skogbyn seisakke-nimisen tasoristeyksen ja samaan aikaan seisakkeesta Hangon suuntaan poistettiin Prediumin tasoristeys. == Lähteet == == Aiheesta muualla == *Vaunut.org: Kuva Skogbyn seisakkeesta Luokka:Raaseporin rautatieliikennepaikat Luokka:Uudenmaan henkilöliikenteen rautatieliikennepaikat
Canon EOS 500D

Canon EOS 500D on japanilaisyhtiö Canonin valmistama digitaalinen järjestelmäkamera. Pohjois-Amerikassa kamera tunnetaan nimellä EOS Rebel T1i ja Japanissa nimellä EOS Kiss X3. Kamera julkaistiin maaliskuussa 2009 Canon EOS 450D:n seuraajaksi. Kamera on yhteensopiva EF- ja EF-S -objektiivien sekä Speedlite EX-sarjan salamalaitteiden kanssa. Suomessa kamera tuli myyntiin toukokuussa 2009.Tekniikan Maailma. Canon EOS 500D -järjestelmäkamera kuvaa myös 1080p-teräväpiirtovideota Canon EOS 500D tukee SD- ja SDHC- muistikortteja.Canon.fi. Canon EOS 500D: Tekniset tiedot == Ominaisuudet == * 15 megapikselin APS-C CMOS -kenno, itsepuhdistuva * 3,0 tuuman nestekidenäyttö, 920k kuvapistettä * Full HD -videokuvaus (1080p, 20 kuvaa/s) * DIGIC 4 -prosessori * ISO 100–6 400, H: 12 800 * 3,4 kuvaa sekunnissa == Lähteet == == Aiheesta muualla == Luokka:Digitaaliset kamerat Eos 500d
Patrick Willis

Patrick L. Willis (s. 25. tammikuuta 1985 Bruceton, Tennessee) on yhdysvaltalainen entinen amerikkalaisen jalkapallon pelaaja, pelipaikaltaan keskimmäinen tukimies. Willis pelasi koko kahdeksanvuotisen ammattilaisuransa ajan NFL-liigan San Francisco 49ersissa, ja on yksi maineikkaan seuran historian parhaista pelaajista. Hän lopetti uransa vain 30-vuotiaana kauden 2014 jälkeen. ==Ura== Ennen NFL:ää Willis pelasi yliopistojalkapalloa Mississipin yliopiston joukkueessa, ja viimeisenä yliopistovuotenaan hän voitti Jack Lambert Trophyn maan parhaana tukimiehenä. Nämä otteet herättivät useiden seurojen kiinnostuksen, ja lopulta San Francisco 49ers varasi Willisin vuoden 2007 NFL:n varaustilaisuuden ensimmäisellä kierroksella, koko varaustilaisuuden 11. pelaajana. Willisiä pidettiin urallaan yleisesti yhtenä NFL:n parhaista tukimiehistä, josta osoituksena valinnat NFL:n tähdistöotteluun Pro Bowliin loukkaantumisen keskeyttämää viimeistä kautta lukuun ottamatta jokaisella kaudellaan. Willis ilmoitti 10. maaliskuuta 2015 lopettavansa peliuransa vain 30-vuotiaana. Hän kertoi päätöksen syyksi pitkään häirinneet jalkavaivat, ja halun lopettaa terveenä. ==Lähteet== ==Aiheesta muualla== *Profilli San Francisco 49ersin kotsivuilla *NFL.comin profiili Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
Enlightenment Process

Enlightenment Process on Impaled Nazarenen single, joka julkaistiin marraskuussa 2010. ==Kappalelista== # # # ==Kokoonpano== * Sluti666 – laulu * Tomi UG Ullgrén – kitara * Arc v 666 – bassokitara * Repe Misanthrope – rummut ==Aiheesta muualla== * Luokka:Vuoden 2010 kappaleet Luokka:Impaled Nazarenen kappaleet
Hayle İbrahimov

Hayle İbrahimov (; s. 18. tammikuuta 1990 Etiopia) on etiopialaissyntyinen azerbaidžanilainen yleisurheilija, joka kilpailee keski- ja pitkien matkojen juoksussa. Hän sai Azerbaidžanin kansalaisuuden helmikuussa 2009. Saman vuoden heinäkuussa hän voitti alle 20-vuotiaiden EM-kilpailuissa kultaa sekä 5 000 että 10 000 metrin juoksussa. İbrahimov voitti pronssia EM-kisoissa 2010 5 000 metrin matkalta. Pariisin EM-hallikilpailuissa 2011 hän voitti 3 000 metrillä hopeaa. EM-kisoissa 2012 hän sijoittui 5 000 metrillä kuudenneksi. Lontoon olympialaisissa hän sijoittui 5 000 metrillä yhdeksänneksi. Viitattu 5.9.2012 Göteborgin EM-hallikilpailuissa 2013 hän voitti kultaa 3 000 metrillä. Sopotin MM-hallikilpailuissa 2014 hän oli 3 000 metrillä kuudes. Hän saavutti Zürichin EM-kilpailuissa 2014 hopeaa 5 000 metrillä ajalla 14.08,32. Amsterdamin EM- kilpailuissa 2016 hän oli samalla matkalla kuudes ja seuraavan vuoden Belgradin EM-hallikilpailuissa 3 000 metrillä neljäs. Ibrahimov voitti universiadeissa kultaa 5 000 metrillä Kazanissa 2013 ja Gwanjussa 2015. Hän on karsiutunut alkuerissä 5 000 metrillä olympialaisissa 2016 sekä MM- kilpailuissa 2015 ja 2017. Sisäratojen MM-kilpailuissa hän putosi 3 000 metrin alkuerissä 2010 ja 2012. Hän pitää hallussaan maansa ennätystä sekä 3 000 että 5 000 metrin juoksuissa. == Henkilökohtaiset ennätykset == Lähde: Tilastopaja ;Ulkoradat * 1 500 m: 3.44,76 (2010) * 3 000 m: 7.34,57 (2013) * 5 000 m: 13.09,17 (2014) * 10 000 m: 30.03,37 (2011) ;Sisäradat * 3 000 m: 7.39,59 (2013) == Lähteet == Luokka:Azerbaidžanilaiset kestävyysjuoksijat Luokka:Azerbaidžanilaiset keskimatkojen juoksijat Luokka:Vuonna 1990 syntyneet Luokka:Elävät henkilöt
Carlo Panaro

Carlo Panaro (s. 8. joulukuuta 1962 La Spezia) on italialainen Aku Ankka -käsikirjoittaja. Hän on kirjoittanut tarinoita vuodesta 1985 lähtien. Kesäkuussa 1986 julkaistiin ensimmäinen hänen kirjoittamansa tarina, Topolino e il mistero ortofrutticolo. Yhteensä hänen kirjoittamiaan tarinoita ja vitsisarjoja on julkaistu yli 1 000 kappaletta. == Lähteet == Luokka:Disneyn sarjakuvien tekijät Luokka:Italialaiset sarjakuvantekijät Luokka:Vuonna 1962 syntyneet Luokka:Elävät henkilöt
Tehuelchen kieli

Tehuelchen kieli on Argentiinassa Patagonian alueella asuvien tehuelchejen puhuma kieli. Kielellä ei ole enää sen ensikielenään oppineita, vaan viimeinen tällainen puhuja kuoli 1960- tai 1970-luvulla. Kielen entiset puhujat ovat siirtyneet käyttämään espanjan kieltä. Tehuelche kuuluu chonkieliin ja sen lähin sukulaiskieli on teushen. Tehuelchenilla katsotaan olevan kaksi päämurretta: pohjoinen ja eteläinen. == Fonologia == === Konsonantit === Bilabiaali Alveolaari Palatoalveolaari Palataali Velaari Uvulaari Glottaali Nasaali m n Klusiili Norm. b d g ɢ ʔ Ejek. p' t' k' q' Affrikaatta Norm. t͡ʃ Ejek. t͡ʃ' Frikatiivi s ʃ χ h Lateraali l Tremulantti r Puolivokaali j w Lähde: === Vokaalit === Etinen Keskinen Takainen Suppea u Puolisuppea e Avoin a Kaikki vokaalit voivat esiintyä niin pitkinä kuin lyhyinäkin. Lähde: ==Lähteet== Luokka:Etelä-Amerikan kuolleet kielet Luokka:Chonkielet
Ahmed Kantari

Ahmed Kantari (s. 28. kesäkuuta 1985 Blois, Loir-et-Cher) on ranskalais- marokkolainen jalkapalloilija. Puolustajana pelaava Kantari edustaa Ranskan pääsarjassa pelaavaa RC Lensia. ==Ura== Kantari aloitti jalkapalloilun kotikaupungissaan Blois Foot 41:ssä. Myöhemmin 14-vuotiaana hän siirtyi yhdeksi kaudeksi US Orléansin junioreihin, josta matka jatkui Paris Saint- Germainin junioreihin. Kantari nousi sittemmin PSG:n alle 18-vuotiaiden joukkueeseen ja seuraavaksi reservijoukkueeseen. Hän oli kirjoilla PSG:n edustusjoukkueessa kaudella 2005–2006, mutta ei pelannut otteluakaan. Kaudeksi 2006–2007 Kantari siirtyi Ligue 2:ssa pelanneeseen RC Strasbourgiin, jossa hän pelasi kahdeksan sarjaottelua ennen kuin hänet siirrettiin loppukaudeksi joukkueen reserviseuraan. Kantari aloitti reservijoukkueessa myös kauden 2007–2008, mutta siirtyi tammikuussa 2008 loppukaudeksi lainalle myös Ligue 2:ssa pelanneeseen Stade Brestoisiin. Kesäkuussa 2008 Kantari siirtyi varsinaisella sopimuksella Stade Brestoisiin Strasbourgista. Kantari pelasi Brestois'ssa viisi kautta ja oli mukana seuran noustessa liigaan kaudella 2009–2010. Liigassa hän edusti Brestois'ta kolme kautta ja pelasi 73 pääsarjaottelua. Heinäkuussa 2013 hän siirtyi RC Lensiin.Officiel : Ahmed Kantari en sang et or ! ==Maajoukkueura== Maajoukkuetasolla Kantari edusti nuorten tasolla Marokon alle 20-vuotiaiden maajoukkuetta yhden ottelun verran. Sittemmin on edustanut aikuisten tasolla Marokkoa vuodesta 2005 lähtien. Kantari pelasi toisen ottelunsa viiden vuoden tauon jälkeen 9. lokakuuta 2010, vuoden 2012 Afrikan kisojen karsintaottelussa Tansaniaa vastaan. Kantari pelasi ensimmäiset arvokisansa vuoden 2012 Afrikan-mestaruuskisoissa, jossa hän muodosti Marokon toppariparin yhdessä Mehdi Benatian kanssa. Marokon kisat päättyivät alkulohkoon. == Lähteet == ==Aiheesta muualla== * Ahmed Kantarin tilastot Ligue 1:ssä * National Football Teams Luokka:Ranskalaiset jalkapalloilijat Luokka:Marokkolaiset jalkapalloilijat Luokka:Ranskanmarokkolaiset Luokka:Vuonna 1985 syntyneet Luokka:Elävät henkilöt
National Soccer Hall of Fame and Museum

National Soccer Hall of Fame and Museum on Oneontan kaupungissa sijaitseva museo, joka on luotu museoimaan yhdysvaltalaisen jalkapallon historiaa. Museo avattiin vuonna 1979, mutta se on tällä hetkellä suljettuna yleisöltä johtuen alhaisista kävijämääristä sekä kohonneista kustannuksista . ==Jäsenet== *Jeff Agoos *Michelle Akers *Carlos Alberto *Robert Annis *Andrew Auld *Adolph Bachmeier *Walter Bahr *Marcelo Balboa *George Barr *Fred Beardsworth *Franz Beckenbauer *Raymond Bernabei *Vladislav Bogićević *Mike Bookie *Frank Borghi *John Boulos *Harold Brittan *Davey Brown *George Brown *Jim Brown *Paul Caligiuri *Joe Carenza, Sr *Ralph Caraffi *Efrain Chacurian *Stanley Chesney *Paul Child *Giorgio Chinaglia *Fernando Clavijo *Charlie Colombo *Geoff Coombes *Robert Craddock *Paul Danilo *Rick Davis *Walter Dick *Nicholas DiOrio *Thomas Dooley *Aldo Donelli *Jimmy Douglas *Tommy Duggan *Jimmy Dunn *Alex Ely *Joy Fawcett *Jock Ferguson *Tommy Fleming *Thomas Florie *Julie Foudy *Werner Fricker *William Fryer *Joe Gaetjens *Jimmy Gallagher *Gino Gardassanich *James Gentle *Rudy Getzinger *Teddy Glover *Billy Gonsalves *Bob Gormley *Sheldon Govier *Karl-Heinz Granitza *Joseph Gryzik *Mia Hamm *Al Harker *John Harkes *Shannon Higgins-Cirovski *April Heinrichs *Jack Hynes *Johnny Jaap *Carin Jennings-Gabarra *Harry Keough *Nicholas Kropfelder *Rudy Kuntner *Alexi Lalas *Millard Lang *Bob Lenarduzzi *Bill Looby *Joe Maca *Arnie Mausser *Pat McBride *Bart McGhee *Johnny McGuire *Ed McIlvenny *Benny McLaughlin *Alex McNab *Werner Mieth *Robert Millar *Lloyd Monsen *Johnny Moore *George Moorhouse *Robert Morrison *Ed Murphy *John Nanoski *John Nelson *Werner Nilsen *Patrick Ntsoelengoe *Shamus O'Brien *Gene Olaff *Arnold Oliver *Len Oliver *Carla Overbeck *Gino Pariani *Bert Patenaude *Pelé *Hugo Perez *Preki *Tab Ramos *Harry Ratican *Peter Renzulli *Jimmy Roe *Kyle Rote, Jr. *Werner Roth *Willy Roy *Francis Ryan *Fabri Salcedo *Willy Schaller *Philip Slone *Ed Souza *John Souza *Dick Spalding *Archie Stark *Thomas Swords *George Tintle *Raphael Tracey *Al Trost *Frank Vaughn *Frank Wallace *Alex Weir *Alan Willey *Bruce Wilson *Peter Wilson *Mike Windischmann *Adam Wolanin *Alexander Wood *Eric Wynalda *Al Zerhusen == Lähteet == Luokka:Yhdysvaltain jalkapallo Luokka:New Yorkin osavaltion museot Luokka:Yhdysvaltain urheilumuseot Luokka:Jalkapallon kunniagalleriat
Sompion luonnonpuisto

Sompion luonnonpuisto on Sodankylässä sijaitseva luonnonpuisto, joka on perustettu vuonna 1956 ja jota hoitaa Metsähallitus. Puiston pinta-ala on 179 neliökilometriä. Luonnonpuistoissa liikkuminen on lähtökohtaisesti kiellettyä ympäri vuoden. Sompiossa on kuitenkin sallittua liikkua merkittyjä reittejä pitkin sekä leiriytyminen enintään kolmeksi vuorokaudeksi Sompiojärven leirintäalueelle. Lisäksi kalastus on sallittua Sompiojärvellä ja merkittyjen reittien varsilla on muutama tulentekopaikka. Poikkeuksena liikkumiskieltoon vakituisesti Sodankylän kunnassa asuvilla on oikeus poimia alueelta marjoja ja sieniä. Sallittua on myös liikkuminen paikallisen paliskunnan poronhoitotehtävissä.Sompion luonnonpuiston järjestyssääntö == Puistossa liikkuminen == Luonnonpuiston alueella saa kulkea vain merkittyjä kulkureittejä pitkin. Puiston halki Sompiojärveltä pohjoiseen, Urho Kekkosen kansallispuistoon ja aina Kiilopäälle saakka johtaa vanhaa Ruijanreittiä pitkin Ruijanpolku-niminen vaellusreitti, jolta pääsee myös poikkeamaan Terävä-Nattasen huipulle. Puiston eteläosassa Pyhä-Nattasen polku tekee lenkin samannimisen tunturin huipun kautta. Merkittyä reitistöä pitkin pääsee myös sodanaikaiselle huoltotielle, jota pitkin pääsee Tankavaaraan. Alueen eteläosan poikki kulkee puistoon sen perustamisen jälkeen rakennettu metsäautotie, joka mahdollisti laajat hakkuut Lokan tekojärven ja Urho Kekkosen kansallispuiston välisellä alueella. Puiston eteläreunalla, Sompiojärven rannalla, on leirintäalue, venesatama sekä lintutorni. Vuonna 2019 luonnonpuistossa tehtiin 10 000 käyntiä. == Sompion luonto == Kuudesta terävähuippuisesta tunturista muodostuva Nattasten tunturiryhmä sijaitsee kokonaan Sompion luonnonpuiston alueella. Sen korkein tunturi on 544-metrinen Terävä-Nattanen. Maasto vaihtelee aapasoista ja kuusikoista tunturikoivikoihin ja puuttomaan paljakkaan.UK-puisto-Sompio-Kemihaara -Natura2000 -alue. Ympäristö.fi (viitattu 30.5.2015) Nattaset poikkeavat geologisesti monista muista tuntureista sillä ne muodostuvat Nattasten graniitiksi kutsutusta kivilajista. Erikoisuutena tuntureilla on erikoisia tooreiksi kutsuttuja, lohkeilleita kivimuodostelmia.Geologiset luontokohteet (Arkistoitu versio) Viitattu 30.5.2015. Puisto muodostaa yhdessä Urho Kekkosen kansallispuiston ja Kemihaaran erämaa-alueen kanssa UK-puisto-Sompio-Kemihaara -Natura 2000 -alueen. Natura-alueella eläviä Euroopan unionin luontodirektiivin II liiteessä mainittuja lajeja ovat ainakin saukko, ahma, pohjanharmoyökkönen, kiiltosirppisammal, isotorasammal, lapinleinikki, lettorikko, laaksoarho, lapinhilpi sekä tundrasara. Myös lintulajisto on runsas. == Lähteet == Luokka:Sodankylän luonto Luokka:Suomen luonnonpuistot Luokka:Suomen luonnonnähtävyydet Luokka:Lapin maakunnan luonnonsuojelualueet
Marty Reasoner

Marty Reasoner (s. 26. helmikuuta 1977 Honeoye Falls, New York, Yhdysvallat) on yhdysvaltalainen jääkiekkoilija, pelipaikaltaan keskushyökkääjä.Marty Reasoner TSN.ca-sivustolla St. Louis Blues varasi Reasonerin numerolla 14 NHL:n varaustilaisuuden 1996 ensimmäisellä kierroksella. Hän aloitti NHL- uransa kaksi vuotta myöhemmin, kaudella , pelattuaan sitä ennen kolme kautta yliopistojääkiekkoa Boston Collegen joukkueessa. Reasoner on edustanut Yhdysvaltain jääkiekkomaajoukkuetta kolmissa aikuisten maailmanmestaruuskilpailuissa, vuosina 2002, 2003 ja 2006. Nuorten maailmanmestaruuskilpailuissa hän pelasi kahdesti, vuosina 1996 ja 1997. == Lähteet == == Aiheesta muualla == * Luokka:Yhdysvaltalaiset jääkiekkoilijat Luokka:St. Louis Bluesin varaamat pelaajat Luokka:Vuonna 1977 syntyneet Luokka:Elävät henkilöt
Microcebus berthae

Microcebus berthae on hiirimakeista pienikokoisin ja maailman pienin kädellinen. Aikuinen maki on häntä mukaan luettuna noin yhdeksän senttimetriä pitkä ja painaa 30 grammaa. Aiemmin niitä luultiin suurempien lajien poikasiksi.BBC: Last Chance to See: Ai-ai, 2009. Muiden puoliapinoiden tapaan sillä on suuret silmät. Väritykseltään se on punertavan ruskea.Primate Info: Microcebus Eläin on nimetty madagaskarilaisen eläintieteilijän Madame Berthen mukaan. Näitä pieniä nisäkkäitä asuu vain pienellä alueella läntisessä Madagaskarissa, 5 000 km2 alueella. Lajin pahimpana uhkana on laiton metsätalous ja kaskeaminen. Nämä pienet yöeläimet liikkuvat helposti metsässä ja pensaikossa ja etsivät ruoakseen hedelmiä, hyönteisiä ja pieniä liskoja. Vaikka ne syövät monenlaista, tärkein ravinnonlähde on erään hyönteislajin erittämä mesikaste. Niitä puolestaan metsästävät esimerkiksi suuremmat puoliapinat, mangustit, sivettikissat, pöllöt ja käärmeet. Talviaikaan nämä pikku kädelliset hidastavat elintoimintojaan osaksi vuorokautta ja vajoavat eräänlaiseen hetkelliseen horrokseen, jolloin niiden ruumiinlämpö laskee lähelle ympäristön lämpötilaa. Näin ne säästävät vettä ja energiaa.Encyclopedia of Life == Lähteet == Luokka:Pikkumakit Luokka:Uhanalaiset nisäkkäät
Sheniqua Ferguson

Sheniqua Monique Ferguson (s. 24. marraskuuta 1989 Nassau) on bahamalainen yleisurheilija, joka kilpailee pikajuoksussa. Hän voitti Bydgoszczin alle 20-vuotiaiden MM-kilpailuissa 2008 kultaa 200 metrillä ajalla 23,24 ja sai hopeaa 100 metrillä ajalla 11,52. Hän oli mukana maansa hopeaa voittaneessa 4 × 100 metrin viestijoukkueessa Berliinin MM-kisoissa 2009.Berliini 2009: Naisten 4 × 100 metrin viesti Hän on selviytynyt välieriin 100 metrillä Daegun MM-kilpailuissa 2011 ja Lontoon olympialaisissa 2012 sekä 200 metrillä Berliinin MM-kisoissa 2009. ==Henkilökohtaiset ennätykset== *60 m: 7,22 (2010) *100 m: 11,07 (2012) *200 m: 22,64 (2012) ==Lähteet== * Luokka:Bahamalaiset pikajuoksijat Luokka:Vuonna 1989 syntyneet Luokka:Elävät henkilöt
Rock Star (elokuva)

Rock Star on vuonna 2001 valmistunut komedia- ja draamaelokuva, jonka ohjasi Stephen Herek. Pääosissa näyttelevät Mark Wahlberg ja Jennifer Aniston. Elokuva kertoo Chris ”Izzy” Colen elämästä rock-maailman huipulle. == Rooleissa == == Aiheesta muualla == * * Luokka:Vuoden 2001 yhdysvaltalaiset elokuvat Luokka:Stephen Herekin ohjaamat elokuvat Luokka:Elokuvat metallimusiikista Luokka:Yhdysvaltalaiset draamakomediaelokuvat
Moonlight – Act III

Moonlight – Act III on puolalaisen black metal -yhtyeen Christ Agonyn kolmas studioalbumi, joka on julkaistu vuonna 1996. ==Kappalelista== Kaikki kappaleet säveltänyt ja sanoittanut Cezary Augustynowicz # # # # # # ==Kokoonpano== * Cezar – laulu, kitara * Mauser – basso, laulu * Gilan – rummut ==Aiheesta muualla== * * Luokka:Vuoden 1996 albumit Luokka:Christ Agonyn albumit
S ljogkim parom!

S ljogkim parom! () on perinteinen venäläinen toivotus saunan tai suihkun jälkeen. Sanonnalle ei ole suomalaista vastinetta mutta sen voi kääntää vaikkapa "nauti saunasta". Toivotukseen on kohteliasta vastata kiitos (spasibo). Toivotus esiintyy myös vuoden 1975 neuvostoliittolaisen elokuvan nimessä Ironija sudby, ili s ljogkim parom (suom. "Kohtalon ivaa"), ja vuosien 1999–2003 venäläisessä TV-sarjassa S ljogkim parom. Luokka:Venäläinen kulttuuri Luokka:Venäjänkieliset sanat ja sanonnat
Hypomania

Hypomania on mielenterveyden häiriö, joka liitetään usein kaksisuuntaiseen mielialahäiriöön. Se tarkoittaa oireiltaan maniankaltaista mutta lievempää jaksoa. Hypomanian erottaminen persoonallisuuteen liittyvistä mielialan vaihteluista voi olla vaikeaa. Innostumisen lisäksi siihen liittyy kuitenkin usein myös ärtyisyyttä, lyhytjännitteisyyttä, keskittymisvaikeuksia, unettomuutta ja lisääntynyttä alkoholin käyttöä. Monet hypomanian oireista saattavat muistuttaa persoonallisuushäiriön oireistoa. Hypomania saattaa ilmetä tavallisuudesta poikkeavana energisyytenä eli "voimallisuutena". Mieliala saattaa olla korkealla muttei maanisella (suuruusharhaisella) tasolla. Tämä tarkoittaa realisuudentunteen säilymistä: ei suuria ostoksia, lomamatkasuunnitelmia, hinnakkaita hankintoja tms. Toisaalta mieliala saattaa aaltoilla (dystymia) ja puhe olla nopeatempoista sekä "syrjähtelevää". Ts. ajatuksenjuoksu rientää ripeästi aiheesta toiselle. Selvää patologista psykoottisuutta tai harha-aistimuksia ei yleensä esiinny. Maanis-tyyppisiä jaksoja saattaa olla mahdollisesti vain yksi ainoa koko elämän aikana. Hoitomuotona voidaan käyttää lamotrigiinia (Lamictal (R) ) tai antiepileptisiä ja neuroleptisia lääkeaineita. Hyvä ja riittäväntasoinen psykiatrinen hoito (esim. keskusteluterapia) saattaa lieventää oireilua. Diagnostiikkaa saattaa vaikeuttaa myös esimerkiksi neurologisperäinen poikkeavuus, kuten tarkkaavaisuus- ja ylivilkkaushäiriö (ADHD) tai Aspergerin oireyhtymä. Myös autisteilla saattaa hypomania olla mahdollista. ==Lähteet== Luokka:Mania Luokka:Seulonnan keskeiset artikkelit
Iso-Diomedes

Iso-Diomedes eli Iso Diomedeensaari eli Ratmanovinsaari (, ) on Tšukotkan autonomiseen piirikuntaan kuuluva saari Venäjällä. Se on toinen Diomedesaarista, jotka sijaitsevat keskellä Beringinsalmea Siperian ja Alaskan välissä, noin 40 kilometriä Dežnevinniemestä itään. Se on Venäjän itäisin alue ja sijaitsee noin neljä kilometriä länteen Yhdysvaltoihin kuuluvasta Pienen- Diomedeksen saaresta. Saarten välissä kulkee kansainvälinen päivämääräraja. Saarella ei ole vakituista asutusta, sillä sen alkuperäisväestö siirrettiin toisen maailmansodan jälkeen mantereelle. Saarella sijaitsee venäläinen sääasema. == Lähteet == Luokka:Venäjän saaret Luokka:Tšukotka
Darkside

Darkside on puolalaisen black metal -yhtyeen Christ Agonyn neljäs studioalbumi, joka on julkaistu vuonna 1997. ==Kappaleet== # # # # # # # # # # ==Kokoonpano== * Cezar – laulu, kitarat, tuottaja * Mauser – bassokitara * Gilan – rummut === Vierailevat muusikot === * Marcin Ruminski – huilu * Yogi – taustalaulu * Docent – rummut === Muut tekijät === * Andrzej Bomba – tuottaja * Grzegorz Pilowski – masteroija ==Aiheesta muualla== * * Luokka:Vuoden 1997 albumit Luokka:Christ Agonyn albumit
Lignoselluloosa

Lignoselluloosalla tarkoitetaan kasvin biomassaa, joka koostuu selluloosasta, hemiselluloosasta ja ligniinistä. Siinä hiilihydraattipolymeerit (selluloosa ja hemiselluloosa) ovat tiukasti kiinni ligniinissä. Lignoselluloosapitoiset biomassat voidaan jakaa neljään luokkaan: maatalouden korjuutähteet, energiakasvit, puutähteet (mm. sahojen ja paperitehtaiden jätteet) ja yhdyskuntien tuottama paperijäte. Biopolttoaineteollisuus on kiinnostunut erityisesti lignoselluloosan käyttämisestä bioetanoliksi. ==Katso myös== *Puuaines Luokka:Kasvitiede
Jan Hejda

Jan Hejda (s. 18. kesäkuuta 1978 Praha, Tšekkoslovakia) on tšekkiläinen uransa lopettanut jääkiekkoilija, pelipaikaltaan puolustaja. Hejda edusti NHL-uransa aikana Edmonton Oilersia, Columbus Blue Jacketsia ja Colorado Avalanchea. ==Ura== Hejda aloitti uransa kaudella 1997–1998 Tšekin Extraligassa HC Slavia Prahan joukkueessa. Seuraavilla kausilla hän pelasi myös Tšekin toiseksi korkeimmalla sarjatasolla. Hän vakiinnutti paikkansa Slavia Prahan joukkueessa kaudella 2001–2002. Seuraava kausi oli Hejdalla menestys, sillä Slavia Praha voitti sarjan mestaruuden, Hejda teki 17 tehopistettä, nousi maajoukkueeseen ja Buffalo Sabres varasi hänet NHL:ään varaustilaisuuden 106. pelaajana. Kaudeksi 2003–2004 Hejda siirtyi Venäjän superliigassa pelaavaan TsSKA Moskovaan, jossa hän pelasi kaksi kautta. Hän siirtyi tämän jälkeen yhdeksi kaudeksi saman sarjan HK Atlantiin. Heinäkuussa 2006 Sabres myi Hejdan Edmonton Oilersiin vaihtokaupassa seitsemännen kierroksen varausoikeuteen. Hän teki samalla viikolla Oilersin kanssa vuoden sopimuksen. Hejda teki ensimmäisen NHL-maalinsa tammikuussa 2007 Los Angeles Kingsia vastaan jatkoajalla. Heinäkuussa 2007 Hejda teki yhden vuoden ja yhden miljoonan dollarin sopimuksen Columbus Blue Jacketsin kanssa. Hän oli joukkueen parhaimpia puolustajia kaudella 2007–2008, jolloin hänen tehotilastonsa näytti lukemaa +20. Tämän seurauksena hän sai seuran kanssa kolmen vuoden 6 miljoonan dollarin jatkosopimuksen huhtikuussa 2008. Kaudella 2008–2009 teki NHL:n piste-ennätyksensä 3+18=21. Hän pelasi myös Blue Jacketsin ensimmäisessä pudotuspelisarjassa Detroit Red Wingsiä vastaan. Kaudella 2009–2010 häneltä jäi väliin 12 runkosarjaottelua polvivamman vuoksi. ===Maajoukkueura=== Hejda ei ole pelannut Tšekin nuorten maajoukkueissa arvokilpailuissa. Hän pelasi Tšekin maajoukkueessa vuoden 2003 MM-kisoissa. Hän oli mukana MM-kotikisoissa 2004, joissa hän teki kaksi tehopistettä. Vuoden 2005 Wienin MM-kisoissa Hejda oli osa Tšekin kultaa voittanutta joukkuetta. Seuraavan vuoden Latvian MM- kilpailut olivat Hejdalle jo neljännet peräkkäiset. Hän voitti turnauksesta hopeaa. Hejda osallistui vuoden 2008 MM-kilpailuihin ilman suurempaa menestystä. Hän pelasi myös Vancouverin talviolympialaisissa 2010. ==Lähteet== ==Aiheesta muualla== * Luokka:Tšekkiläiset jääkiekkoilijat Luokka:Buffalo Sabresin varaamat pelaajat Luokka:Vuonna 1978 syntyneet Luokka:Elävät henkilöt
Kursunkijärvi

Kursunkijärvi on järvi Rovaniemellä. Se sijaitsee Ranuantien varrella olevan Kursungintien varrella noin 9 kilometrin etäisyydellä kaupungista. Jatkosodan aikana 1941-1944 järven pohjoispuolella sijaitsi saksalaisten joukkojen varuskunta-alue ja pohjoisrannalla Lapplandsender -radioasema. Yksinomaan Kursunkijärven ja sen lähistöllä sijaitsevan Rautiojärven vapaa-ajan kalastusta varten on perustettu yhdistys nimeltään Kursungin Kalamiehet ry. == Lähteet == Luokka:Rovaniemen järvet
Demonology

__NOTOC__ Demonology on puolalaisen black metal -yhtyeen Christ Agonyn ensimmäinen EP-levy, joka julkaistiin vuonna 2007. EP:stä on MCD-R -nauhoitus, joka on rajoitettu 666:n painokseen. == Kappaleet == # # # # # == Kokoonpano == * Cezar ‎– kitara, laulu * Reyash ‎– basso, taustalaulu * Icanraz ‎– rummut === Vierailevat muusikot === * U. Reck ‎– kosketinsoitin * Rav Xela ‎– intros == Aiheesta muualla == * * Luokka:Vuoden 2007 EP:t Luokka:Christ Agonyn albumit
Estadio Nueva Condomina

Estadio Nueva Condomina on jalkapallostadion Murciassa Espanjassa. Stadionin yleisökapasiteetti on 31 179, ja se toimii paikallisen jalkapalloseuran Real Murcian kotistadionina. Stadion avattiin virallisesti 11. lokakuuta 2006 Espanjan ja Argentiinan välisellä ystävyysottelulla, joka päättyi lopulta Espanjan 2–1-voittoon. Ensimmäisen maalin stadionilla teki Barcelonaa seurajoukkuetasolla edustanut Xavi. Stadion korvasi muun muassa Real Murcian kotistadionina aikaisemmin toimineen La Condominan. Real Murcia pelasi ensimmäisen ottelunsa stadionilla Segunda Divisiónin 14. sarjakierroksella 26. marraskuuta 2006 Valladolidia vastaan. Avausottelu sujui kuitenkin kotijoukkueen kannalta surullisissa merkeissä, sillä vierasjoukkue korjasi voiton nimiinsä lopulta selvin numeroin 4–1. Stadionin läheisyydessä on Murcian alueen suurin kauppakeskus Centro Comercial Nueva Condomina. == Lähteet == == Aiheesta muualla == * Stadion Real Murcian sivustolla Luokka:Espanjan jalkapallostadionit Luokka:Murcia
Motörpenis

Motörpenis on metalliyhtye Impaled Nazarenen toinen EP-levy, joka on julkaistu vuonna 1996. Levy julkaistiin alun perin 7" vinyylille sekä Mini-CD:nä Osmose Productionsin kautta. Levy uudelleenjulkaistiin vuonna 2001 bonuskappaleina Suomi Finland Perkele -albumin uudelleenjulkaisulle. ==Kappaleet== # # # # # == Kokoonpano == * Mika Luttinen – laulu, tuotanto * Jarno Anttila – kitara, tuotanto * Taneli Jarva – basso * Reima Kellokoski – rummut * Ahti "Kätevää" Kortelainen – äänitys ==Aiheesta muualla== * * Luokka:Vuoden 1996 EP:t Luokka:Impaled Nazarenen albumit
Latex Cult

Latex Cult on black metal -yhtyeen Impaled Nazarenen neljäs studioalbumi, jonka on julkaissut Osmose Productions vuonna 1996. Albumia julkaistiin myös rajoitettuna painoksena metallilaatikon kera, jossa oli lievästi erilainen kansikuva. ==Kappalelista== # # # # # # # # # # # # # # ==Kokoonpano== * Sluti666 – laulu * Jarno Anttila – kitara * Taneli Jarva – bassokitara * Reima Kellokoski – rummut ==Aiheesta muualla== * * Luokka:Vuoden 1996 albumit Luokka:Impaled Nazarenen albumit
Rapture (Impaled Nazarenen albumi)

Rapture on Impaled Nazarenen viides studioalbumi, joka on julkaistu vuonna 1998. Albumin vinyyliversio sisältää kaksi bonuskappaletta, Nuclear Metal Retaliation ja Sodomin coverin Burst Command Till War. ==Kappaleet== Albumin livekappaleet nauhoitettu Strasbourgissa, Ranskassa vuonna 1996. # # # # # # # # # # # # # # # # # # # # # # # # # ==Kokoonpano== * Sluti666 – laulu * Jarno Anttila – kitara * Jani Lehtosaari – bassokitara * Reima Kellokoski – rummut ==Aiheesta muualla== * * Luokka:Vuoden 1998 albumit Luokka:Impaled Nazarenen albumit
Anay Tejeda

Anay Tejeda Quesada (s. 3. huhtikuuta 1983 Marianao) on kuubalainen yleisurheilija, joka kilpailee pika-aitajuoksussa. Hän voitti pronssia 60 metrin aitajuoksusta sisäratojen MM-kisoissa 2008. Tejeda on voittanut mitaleita myös muun muassa Keski-Amerikan ja Karibianmeren kisoissa, joissa hän voitti 100 metrin aitajuoksun vuonna 2006, saman alueen mestaruuskilpailuissa, joissa hän voitti saman matkan vuonna 2009, sekä nuorten MM-kisoista, joissa hän sai 100 metrin aidoissa pronssia alle 18-vuotiaiden sarjasta vuonna 1999 ja kultaa alle 20-vuotiaiden sarjasta vuonna 2002. Hän on osallistunut olympialaisiin kahdesti, vuosina 2004 ja 2008. Tejeda oli molemmilla kerroilla mukana 100 metrin aitajuoksussa, mutta ei selviytynyt finaaliin saakka kummissakaan kisoissa. == Ennätykset == Lähde: IAAF * 100 m aidat: 12,61 s (2008) * 60 m aidat (sisäradat): 7,90 (2008) * 100 m: 11,81 (2006) * 60 m (sisäradat): 7,43 (2008) == Lähteet == Tejeda, Anay Tejeda, Anay Tejeda, Anay
Michael Denis

Johann Nepomuk Cosmas Michael Denis oli itävaltalainen luonnontieteilijä ja Wienin Theresianumin opettaja. Denis tutki etenkin perhosia. Yhdessä Ignaz Schiffermüllerin kanssa hän julkaisi luettelon Wienin alueen perhoslajeista. Denisin ja Schiffermüllerin perhoskokoelma oli esillä Hofburgissa, missä se paloi vuoden 1848 vallankumouksen aikana. == Lähteet == Luokka:Entomologit Luokka:Itävaltalaiset tieteilijät
Barton MacLane

Barton MacLane (25. joulukuuta 1902 Columbia, Etelä-Carolina - 1\. tammikuuta 1969 Santa Monica, Kalifornia) oli yhdysvaltalainen näyttelijä ja käsikirjoittaja. MacLane pelasi jalkapalloa Wesleyan Universityssa, ja pelitaitojensa ansiosta hän sai roolin mykkäelokuvassa Quarterback. Tämä sai hänet kiinnostumaan näyttelemisestä, jota hän lähti opiskelemaan American Academy of Dramatic Artsiin. MacLane näytteli teatterissa ja satunnaisissa elokuvarooleissa, kunnes vuonna 1932 hän myi käsikirjoituksen näytelmään Rendezvous tuottaja Arthur Hopkinsille ehdolla, jotta hän saisi näytellä pääosan. Näytelmä oli menestys ja sen ansiosta MacLane sai sopimuksen Warner Bros -elokuvastudion kanssa. 1940-luvulla MacLane oli vapaana näyttelijänä ja hän näytteli muun muassa John Hustonin ohjaamissa elokuvissa Maltan haukka (1941) ja Sierra Madren aarre (1948). Hän kokeili myös elokuvakäsikirjoittamista, mutta huonoin tuloksin. Televisiossa MacLanella oli päärooli sarjassa The Outlaws (1960-1962). Hän näytteli myös useissa Unelmatyttöni-sarjan jaksoissa. Ansioistaan televisiossa MacLane on saanut tähden Hollywood Walk of Famelle. == Osittainen filmografia == * Kookospähkinöitä (The Cocoanuts, 1929) * Karkuri (You Live Only Once, 1937) * Smart Blonde (1937) * Ehdonalaisesti vapauteen (You and Me, 1938) * Maltan haukka (Maltese Falcon, 1941) * High Sierra (1941) * He olivat urheita miehiä (Western Union, 1941) * Tri Jekyll & Mr Hyde (Tri Jekyll & Mr Hyde, 1941) * Sierra Madren aarre (Treasure of the Sierra Madre, 1948) * Kansasin hurjapäät (Kansas Pacific, 1953) * Glenn Miller Story (The Glenn Miller Story, 1954) == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1902 syntyneet Luokka:Vuonna 1969 kuolleet
Death Comes in 26 Carefully Selected Pieces

Death Comes in 26 Carefully Selected Pieces on suomalaisen black metal -yhtyeen Impaled Nazarenen ensimmäinen livealbumi, joka julkaistiin vuonna 2005. Albumi nauhoitettiin Tavastia-klubilla Helsingissä vuonna 2004. ==Kappalelista== Kaikki kappaleet sanoittanut Mika Luttinen. # # # # # # # # # # # # # # # # # # # # # # # # # # == Kokoonpano == * Sluti666 – laulu * Tuomio – soolokitara * Onraj 9MM – rytmikitara * Arc v 666 – bassokitara * Repe Misanthrope – rummut ==Aiheesta muualla== * * Luokka:Vuoden 2005 konserttitallenteet Luokka:Impaled Nazarenen albumit
Kutta–Žukovski-teoreema

Kutta–Žukovski-teoreema on nostovoiman synnyn mallintamisen perusta. Teoreeman kehittivät 1900-luvun alussa toisistaan tietämättä saksalainen Martin Wilhelm Kutta ja venäläinen Nikolai Žukovski. Heidän kehittämänsä teoria kuvasi ilman läpi kulkevan sylinterin nostovoiman synnyn. Sirkulaatio on teorian avainmuuttujia. Teorialla voidaan laskea siipiprofiilien tuottama nostovoima.Anderson, J. D. Jr.: Introduction to Flight, Section 5.19. McGraw- Hill, NY (3rd ed.) 1989. Sirkulaatio \Gamma_\infty\, määrittää nostovoiman L\, siiven pituusyksikkö kohden seuraavasti: Clancy, L. J.: Aerodynamics, Section 4.5. :L = \rho_\infty V_\infty\Gamma_\infty,\, (1) jossa \rho_\infty\, ja V_\infty\, ovat ilman tiheys ja virtauksen nopeus kaukana siivestä. Sirkulaatio \Gamma_\infty\, määritellään viivaintegraalina :\Gamma_\infty = \oint_{C_\infty} V\cos\theta\; ds\, ympäri käyrän C_\infty\,. Kaava toimii potentiaalivirtauksessa eikä rajakerroksessa. V\cos\theta\, on käyrän suuntainen nopeuskomponentti ja tangentiaalinen on C_\infty\, ja ds\, on käyrän infinidesimaalinen pituusalkio C_\infty\,. Kaava 1 on Kutta–Žukovskin teoreema. ==Lähteet== ==Aiheesta muualla== * Batchelor, G. K. (1967). An Introduction to Fluid Dynamics. Cambridge University Press * Clancy, L. J. (1975). Aerodynamics. Pitman Publishing Limited, London. ISBN 0-273-01120-0 * Kuethe, A. M. – Schetzer, J. D. (1959). Foundations of Aerodynamics. John Wiley & Sons, Inc., New York. ISBN 0-471-50952-3 Luokka:Aerodynamiikka
Bert Lytell

Bertram Lytell (24. helmikuuta 1885 New York, New York - 28\. syyskuuta 1954 New York) oli yhdysvaltalainen näyttelijä, joka näytteli lähinnä mykkäelokuvien aikakaudella. Hän näytteli muun muassa pääroolin useissa Lone Wolf -elokuvissa. Lytellilla on tähti Hollywood Walk of Famella. == Lähteet == Luokka:Yhdysvaltalaiset mykkäelokuvien näyttelijät Luokka:Hollywood Walk of Fame Luokka:Vuonna 1885 syntyneet Luokka:Vuonna 1954 kuolleet
Paino (kielitiede)

Paino eli prominenssi tarkoittaa kielitieteessä sitä, että jokin puheen osa tuodaan prosodisesti esiin. Erikseen voidaan erottaa sanapaino ja lausepaino eli aksentti. Sanapaino tarkoittaa yksittäisen sanan sisäistä painotusta.Iso suomen kielioppi: sanapaino Suomen ja unkarin kielissä sanapaino on aina ensimmäisillä tavuilla, kun taas puolan kielessä se on melkein aina toiseksi viimeisellä. Monissa muissa kielissä, kuten englannissa ja ruotsissa, sanapaino vaihtelee sanoittain. Venäjän kielessä sanapainolla on merkittävä vaikutus sanan taivutuksen muodostumiseen.Suomen fonetiikkaa Lausepaino tarkoittaa sitä, että pidemmässä puheenjaksossa korostetaan tiettyä sanaa tai sanoja. Etenkin uutta tietoa sisältävät sanat saavat usein lausepainon.Iso suomen kielioppi: Lausepaino ==Lähteet== * ===Viitteet=== Luokka:Fonetiikka Luokka:Fonologia
Dave Foster

Dave Foster on yhdysvaltalainen muusikko, joka oli rockyhtye Nirvanan kolmas rumpali. Hänet erotettiin yhtyeestä vain muutaman esiintymisen jälkeen – suurimmaksi osaksi siksi, ettei hän pystynyt osallistumaan harjoituksiin vakituisesti. Hän asui tuntien matkan päässä Kurt Cobainista ja Krist Novoselicista, ja Cobainin mukaan se teki harjoituksista turhan vaikeita. Charles R. Crossin vuonna 2001 julkaistun Cobainin elämäkerran Heavier Than Heaven mukaan Fosterin erottamisen ratkaisi lopulta se, että hänet pidätettiin pahoinpitelystä, minkä seurauksena hän joutui maksamaan suuria korvauksia pahoinpitelynsä kohteelle, menetti ajokorttinsa ja joutui lyhyeksi ajaksi vankilaan. Cobain ja Novoselic eivät kertoneet Fosterille hänen erottamisestaan suoraan. Crossin mukaan Foster tajusi olevansa ulkona yhtyeestä, kun hän huomasi ilmoituksen Nirvanan esiintymisestä, josta hänelle ei ollut kerrottu mitään. ==Lähteet== *Cross, Charles R.: Heavier than Heaven: A Biography of Kurt Cobain. Hyperion Press, 2001. ISBN 0-7868-8402-9. Luokka:Yhdysvaltalaiset rumpalit Luokka:Nirvana Luokka:Syntymävuosi puuttuu Luokka:Elävät henkilöt
Diomede

Diomede tarkoittaa muun muassa seuraavia: *Diomede, kolmen naisen nimi Kreikan tarustossa *Diomede, asutuskeskus Pienen-Diomeden saarella Alaskassa *Diomedesaaret, kaksi saarta (Pieni-Diomede ja Iso-Diomede) Beringinsalmessa Alaskan ja Siperian välissä *Bernard Diomède, ranskalainen jalkapalloilija ;Britannian kuninkaallinen laivasto * HMS Diomede (1781), 44-tykkinen viidennen luokan alus * HMS Diomede (1798), 50-tykkinen neljännen luokan alus * HMS Diomede (D92), Danae-luokan kevyt risteilijä * HMS Diomede (F16), Leander-luokan fregatti
Merenkulkijoiden ja mereen menehtyneiden muistomerkki

thumb|Muistomerkkiin kuuluva medaljonki. Merenkulkijoiden ja mereen menehtyneiden muistomerkki (alun perin Merenkulun muistomerkki) on Oskari Jauhiaisen ja Eero Eerikäisen suunnittelema, Helsinkiin vuonna 1968 meren­kulkijoiden kunniaksi ja tunnustukseksi pystytetty muistomerkki. Muistomerkki sijaitsee meren rannalla Eirassa, Ursinin kalliolla. Se on betoninen rakennelma, jonka huipulla paloi 2010-luvun puoliväliin asti ikuinen tuli. Tuli kulutti vuosittain 27000–28000 kuutiota maakaasua, mikä maksoi rakennusviraston katu- ja puisto-osastolle 9880 euroa vuodessa (2005). Mereltä puhaltava tuuli sammutti tulen usein ja kaasutoimittajan työntekijät oli nostettava nosturiautolla muistomerkin huipulle sytyttämään tuli uudelleen, mikä maksoi noin 500 euroa joka kerta. Lopulta kaupunki päätti, että tulta ei enää pidetä elossa. Betoni­pylväiden välissä maan pinnalla on pronssinen kompassi­aiheinen medaljonkimainen veistos, jossa on suomeksi ja ruotsiksi teksti "Suomen meren­kulkijoille" sekä roomalaisin numeroin merkitty vuosi­luku MCMLXVIII (1968). Nykyään muistomerkki käsitetään ennen kaikkea hukkuneiden merimiesten muisto­merkiksi ja muistelu­paikaksi. Vuosittain pyhäinpäivänä Suomen Merimieskirkko järjestää sen luona tilaisuuden mereen menehtyneiden muistoksi. Tilaisuuden yhteydessä pelastus­laivat tekevät kunnia­käynnin muisto­merkin edustalla. Järjestö on myös kiinnittänyt siihen muisto­laatan, jossa ovat Itämerellä vuonna 1979 uponneen M/S Malmin mukana hukkuneiden nimet sekä teksti: "Mereen jääneiden vainajien muistolle." == Lähteet == * === Viitteet === Luokka:Helsingin patsaat ja veistokset Luokka:Eira Luokka:Oskari Jauhiainen
Fight Night

Fight Night on EA Sportsin julkaisema nyrkkeilypelisarja. Se on jatkoa EA:n aiemmin julkaisemille nyrkkeilypeleille Foes of Ali ja Knockout Kings. Jokaisen pelin pelimuotoina ovat yksittäiset ottelut pelaajan/pelaajien valitsemien klassisten nyrkkeilijöiden välillä, ura-peli ja harjoitus-pelit. == Osat == * Fight Night 2004 (2004) * Fight Night Round 2 (2005) * Fight Night Round 3 (2006) * Fight Night Round 4 (2009) * Fight Night Champion (2011) == Pelaaminen == === Total Punch Control === Sarja ensimmäinen osa Fight Night 2004 ilmestyi vuonna 2004 ja esitteli käyttäjille PlayStation 2-konsolin analogista ohjainta hyödyntävän Total Punch Control-systeemin, mikä tuolloin erotti pelisarjan muista nappeja käyttävistä kamppailupeleistä. Total Punch Controlia on hyödynnetty kaikissa pelin saamissa jatko-osissa, mutta sitä on uudistettu ajoittain. Esimerkiksi Fight Night: Round 2-peliin oli lisätty Haymaker-isku, jonka ansiosta vastustajan pystyi iskemään heikkoon tilaan yhdellä voimakkaalla, mutta hitaalla, iskulla. Fight Night: Round 3-peliin oli lisätty vielä Haymakeria tehokkaampi isku, joka oli nimetty Flash KO'ksi. Isku on Haymakeria hitaampi ja voimakkaampi, ja pystyy kaatamaan vastustajan kanveesiin heti. == Aiheesta muualla == * Pelisarja MobyGamesissä Luokka:Videopelisarjat Luokka:Nyrkkeilypelit